PMIndiaData/PMIndiaSum huggingface dataset:
પ્રધાનમંત્રીએ મહાન એથલીટ શ્રી મિલ્ખા સિંહના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહાન એથલીટ શ્રી મિલ્ખા સિંહજીના નિધન અંગે ઊંડું દુઃખ વ્યક્ત કર્યુ છે. શ્રી મોદીએ તેમને એક ચમત્કારી ખેલાડી ગણાવ્યા હતા જેમણે રાષ્ટ્રને સંમોહિત કર્યુ હતું અને અસંખ્ય ભારતીયોના હૃદયમાં સ્થાન મેળવ્યું હતું. પ્રધાનમંત્રીએ અનેક ટ્વીટ કરીને કહ્યું હતું, ‘શ્રી મિલ્ખા સિંહજીના નિધનની સાથે આપણે એક એવા ચમત્કારી ખેલાડી ગુમાવી દીધા છે જેણે રાષ્ટ્રને સંમોહિત કર્યુ હતું અને અસંખ્ય ભારતીયોના હૃદયમાં સ્થાન જમાવ્યું હતું. તેમના પ્રેરણાદાયી વ્યક્તિત્વથી તેઓ લાખો લોકોના પ્રિય બની ગયા હતા. તેમના નિધનથી વ્યથિત છું. મેં થોડા દિવસ અગાઉ જ શ્રી મિલ્ખા સિંહજી સાથે વાત કરી હતી. મને ખ્યાલ નહોતો કે એ અમારી અંતિમ વાતચીત હશે. અનેક નવોદિત એથલીટ તેમની જીવનયાત્રાથી પ્રેરણા પ્રાપ્ત કરશે. તેમના પરિવારજનો અને દુનિયાભરમાં ફેલાયેલા તેમના પ્રશંસકો પ્રત્યે મારી સંવેદનાઓ.’
પ્રધાનમંત્રી 1 સપ્ટેમ્બરના રોજ શ્રીલા ભક્તિવેદાંત સ્વામી પ્રભુપાદ જીની 125મી જન્મ જયંતિ નિમિત્તે ખાસ સ્મારક સિક્કાનું વિમોચન કરશે

પ્રધાનમંત્રી શ્રી નરેન્દ્ર મોદી 1 સપ્ટેમ્બર, 2021ના રોજ સાંજે 4:30 વાગ્યે શ્રીલા ભક્તિવેદાંત સ્વામી પ્રભુપાદ જીની 125મી જન્મ જયંતિ નિમિત્તે વીડિયો કોન્ફરન્સિંગ દ્વારા ₹ 125ના વિશેષ સ્મારક સિક્કાનું વિમોચન કરશે અને સભાને સંબોધિત કરશે. શ્રીલા ભક્તિવેદાંત સ્વામી પ્રભુપાદ જી વિશે સ્વામીજીએ આંતરરાષ્ટ્રીય સોસાયટી ફોર કૃષ્ણ કોન્શિયસનેસ (ઇસ્કોન) ની સ્થાપના કરી જે સામાન્ય રીતે "હરે કૃષ્ણ ચળવળ" તરીકે ઓળખાય છે. ઇસ્કોને શ્રીમદ ભગવદ ગીતા અને અન્ય વૈદિક સાહિત્યનું 89 ભાષાઓમાં ભાષાંતર કર્યું છે, જેણે વિશ્વભરમાં વૈદિક સાહિત્યના પ્રસારમાં ઉત્કૃષ્ટ ભૂમિકા ભજવી છે. સ્વામીજીએ સોથી વધુ મંદિરોની સ્થાપના કરી અને વિશ્વને ભક્તિ યોગનો માર્ગ શીખવતા અનેક પુસ્તકો લખ્યા. આ પ્રસંગે કેન્દ્રીય સંસ્કૃતિ મંત્રી ઉપસ્થિત રહેશે.
પ્રધાનમંત્રીએ પશ્ચિમ બંગાળમાં અમ્ફાન ચક્રાવાતથી અસરગ્રસ્ત વિસ્તારોનું હવાઇ નિરીક્ષણ કર્યું

પ્રધાનમંત્રી શ્રી નરેન્દ્ર મોદીએ આજે પશ્ચિમ બંગાળની મુલાકાત લઇને અમ્ફાન વાવાઝોડાના કારણે ઉભી થઇ રહેલી પરિસ્થિતિની સમીક્ષા કરી હતી. તેમની સાથે કેન્દ્રીય મંત્રી શ્રી ધર્મેન્દ્ર પ્રધાન, કેન્દ્રીય રાજ્યમંત્રી શ્રી બાબુલ સુપ્રિયો, શ્રી પ્રતાપચંદ્ર અને સુશ્રી દેવશ્રી ચૌધરી પણ જોડાયા હતા. પશ્ચિમ બંગાળના રાજ્યપાલ શ્રી જગદીપ ધનખારંદ, મુખ્યમંત્રી સુશ્રી મમતા બેનરજી સાથે પ્રધાનમંત્રીએ પશ્ચિમ બંગાળમાં ચક્રાવાતના કારણે અસરગ્રસ્ત જિલ્લાઓનું હવાઇ નિરીક્ષણ કર્યું હતું. ત્યારબાદ, પ્રધાનમંત્રીની અધ્યક્ષતામાં રાજ્ય સરકારના તમામ વરિષ્ઠ અધિકારીઓ અને કેન્દ્રના અધિકારીઓ સાથે બેઠક યોજાઇ હતી જેમાં પશ્ચિમ બંગાળમાં રાહત અને પુનર્વસન માટે હાથ ધરવામાં આવેલા પગલાંઓની સમીક્ષા કરવામાં આવી હતી. તેમણે પશ્ચિમ બંગાળમાં તાત્કાલિક રાહત પ્રવૃત્તિઓ માટે રૂપિયા 1000 કરોડની આર્થિક સહાયની જાહેરાત કરી હતી. રાજ્ય સરકાર તરફથી સહાય માટે આવેદનપત્ર પ્રાપ્ત થયા પછી, કેન્દ્ર સરકાર રાજ્યમાં થયેલા નુકસાનનું આકલન કરવા માટે રાજ્યની મુલાકાતે આંતર મંત્રાલય ટીમ મોકલશે જેના આધારે આગામી સહાય આપવામાં આવશે. પ્રધાનમંત્રીએ પશ્ચિમ બંગાળમાં આ કુદરતી આપત્તિના કારણે મૃત્યુ પામેલા લોકોના પરિવારજનો પ્રત્યે ઘેરા શોકની લાગણી વ્યક્ત કરી હતી અને તેઓ સંપૂર્ણપણે તેમની સાથે જ હોવાની લાગણી વ્યક્ત કરી હતી. તેમણે રાજ્યમાં આ ચક્રાવાતમાં મૃત્યુ પામેલા તમામ લોકોના પરિવારજનોને રૂપિયા 2 લાખની આર્થિક સહાય આપવાની તેમજ ગંભીર ઇજા પામનારા લોકોને રૂપિયા 50,000ની આર્થિક સહાય આપવાની જાહેરાત કરી હતી. પ્રધાનમંત્રીએ રાજ્યના લોકોને ખાતરી આપી હતી કે, આ મુશ્કેલીના સમયમાં રાજ્ય સરકાર સાથે નિકટતાપૂર્વક કેન્દ્ર સરકાર કામ કરીને તમામ અસરગ્રસ્ત વિસ્તારોમાં પુનઃસ્થાપન અને ઇન્ફ્રાસ્ટ્રક્ચરના પુનઃનિર્માણ પર શક્ય હોય તેવી તમામ મદદ પૂરી પાડશે. પ્રધાનમંત્રી આ વર્ષમાં બીજી વખત આજે પશ્ચિમ બંગાળની મુલાકાતે આવ્યા હતા. ઉત્તરપ્રદેશ ઉપરાંત આ એકમાત્ર એવું રાજ્ય છે જ્યાં પ્રધાનમંત્રીએ આ વર્ષમાં એકથી વધુ મુલાકાત લીધી છે. પ્રધાનમંત્રીએ અગાઉ 11 અને 12 જાન્યુઆરીના રોજ પશ્ચિમ બંગાળની મુલાકાત લીધી હતી અને કોલકાતા પોર્ટ ટ્રસ્ટની 150મી વર્ષગાંઠની ઉજવણીમાં હાજરી આપી હતી. તેમણે આ પ્રસંગે કોલકાતામાં જિર્ણોદ્ધાર કરવામાં આવેલી ચાર ધરોહર ઇમારતો રાષ્ટ્રને સમર્પિત કરી હતી અને બેલુર મઠની પણ મુલાકાત લીધી હતી.
આવતીકાલે પ્રધાનમંત્રી પ્રગતિ બેઠકની અધ્યક્ષતા કરશે

પ્રધાનમંત્રી શ્રી નરેન્દ્ર મોદી સક્રિય વહીવટ અને સમયસર અમલીકરણ માટે આઇસીટી-આધારિત, મલ્ટિ-મોડલ પ્લેટફોર્મ પ્રગતિ દ્વારા 22 જાન્યુઆરી, 2020નાં રોજ 32મી બેઠકની અધ્યક્ષતા કરશે. પ્રગતિની અગાઉની 31 બેઠકોમાં 12 લાખ કરોડથી વધારે મૂલ્યનાં વિવિધ પ્રોજેક્ટની પ્રધાનમંત્રીએ સમીક્ષા કરી છે. વર્ષ 2019માં આ અગાઉની પ્રગતિની બેઠકમાં 16 રાજ્યો અને જમ્મુ અને કાશ્મીરના કેન્દ્રશાસિત પ્રદેશમાં ચાલી રહેલા રૂ. 61,000 કરોડનાં મૂલ્યના 9 પ્રોજેક્ટ પર ચર્ચા થઈ હતી. બેઠકમાં વિદેશમાં કાર્યરત ભારતીય નાગરિકોની ફરજો, રાષ્ટ્રીય કૃષિ બજાર, મહત્ત્વાકાંક્ષી જિલ્લા કાર્યક્રમ અને માળખાગત વિકાસના કાર્યક્રમો અને પહેલો જેવા વિવિધ મુદ્દાઓ પર પણ ચર્ચા થઈ હતી. પ્રધાનમંત્રીએ 25 માર્ચ, 2015નાં રોજ બહુઉદ્દેશીય અને મલ્ટિ-મોડલ ગવર્નન્સ પ્લેટફોર્મ પ્રગતિ કાર્યક્રમ શરૂ કર્યો હતો. પ્રગતિ સંપૂર્ણ અને સંકલિત કાર્યક્રમ છે, જેનો ઉદ્દેશ સામાન્ય નાગરિકની ફરિયાદો દૂર કરવાનો છે. સાથે સાથે પ્રગતિ ભારત સરકારનાં મહત્વપૂર્ણ કાર્યક્રમો અને વિવિધ પ્રોજેક્ટ પર નજર રાખે છે અને એની સમીક્ષા કરે છે તેમજ વિવિધ રાજ્ય સરકારોનાં પ્રોજેક્ટને લીલી ઝંડી આપે છે.
આંતર-રાજ્ય જળ વિવાદોનો ઝડપથી અને કુશળતાપૂર્વક ઉકેલ લાવવ મંત્રીમંડળ દ્વારા આંતર-રાજ્ય નદી જળ વિવાદ (સુધારા) બિલ, 2019ને મંજૂરી આપવામાં આવી

પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળ દ્વારા આંતર-રાજ્ય નદી જળ વિવાદો(સુધારા) બિલ, 2019ને મંજૂરી આપવામાં આવી છે. આંતર-રાજ્યોમાં નીકળતી નદીઓ અને નદીઓના વિસ્તારોમાં વહેતા પાણી સંબંધિત વિવાદોના નિર્ણય માટે આ બિલને મંજૂરી આપવામાં આવી છે. તેનાથી આંતર-રાજ્ય નદીઓના પાણીના વિવાદોના નિર્ણયની કામગીરી વધુ સુવ્યવસ્થિત બનશે. આંતર-રાજ્ય નદી જળ વિવાદોના નિર્ણયને વધુ સુવ્યવસ્થિત કરવા માટે અને વર્તમાન સંસ્થાકીય માળખું વધુ મજબૂત કરવા માટે આ બિલ રાજ્ય નદી જળ વિવાદ કાયદો, 1956માં સુધારા માટે લાવવામાં આવ્યું છે. અસર: આવા કેસોના નિર્ણય માટે ચુસ્ત સમયમર્યાદા સહિત વિવિધ ખંડપીઠો સાથે સિંગલ ટ્રિબ્યુનલની રચના કરવાથી આંતર-રાજ્યો વચ્ચે વહેતી નદીઓના વિવાદોનો તાકીદે ઉકેલ આવશે. આ બિલમાં સુધારાના કારણે તેમાં મોકલવામાં આવેલા પાણીના વિવાદોનો નિર્ણય ઝડપથી આવશે. જ્યારે આંતર-રાજ્ય નદીઓના પાણી સંબંધિત કોઇપણ વિવાદ સંદર્ભે રાજ્ય સરકાર દ્વારા આ કાયદા અંતર્ગત કોઇપણ વિનંતી આવશે અને આ વિવાદ વાટાઘાટો દ્વારા ઉકેલાઇ શકે તેમ નથી તેવો કેન્દ્ર સરકારનો અભિપ્રાય હશે ત્યારે કેન્દ્ર સરકારે પાણીના વિવાદના નિર્ણય માટે જળ વિવાદ ટ્રિબ્યુનલની રચના કરે છે.
ઓરેકલની ગ્લોબલ સીઈઓ સુશ્રી સાફ્રા કાર્ટજની પ્રધાનમંત્રી શ્રી નરેન્દ્ર મોદી સાથે મુલાકાત

ઓરેકલની ગ્લોબલ સીઈઓ સુશ્રી સાફ્રા કાર્ટજ આજે નવી દિલ્હી ખાતે પ્રધાનમંત્રી શ્રી નરેન્દ્ર મોદીને મળ્યા હતા. મુલાકાત દરમિયાન સુશ્રી સાફ્રા કાર્ટજે પ્રધાનમંત્રી શ્રી નરેન્દ્ર મોદીને બેંગલુરુમાં અતિઆધુનિક કેમ્પસ બનાવવા અને ઓરેકલ એકેડેમી દ્વારા ભારતમાં પાંચ લાખથી વધુ વિદ્યાર્થીઓને કોમ્પ્યુટર વિજ્ઞાનમાં કૌશલ્ય વધારવા સંદર્ભે યોજનાઓ અંગે માહિતગાર કર્યા હતા. ઓરેકલનું માનવું છે કે આ યોજનાઓથી પ્રધાનમંત્રી શ્રી નરેન્દ્ર મોદીના મેઈક ઈન ઈન્ડિયા કાર્યક્રમને શક્તિ મળશે અને તેનાથી ભારત વિશ્વસ્તરની ડિઝાઈન અને નિર્માણનાં કાર્યોનું કેન્દ્ર બની શકશે. પ્રધાનમંત્રી શ્રી નરેન્દ્ર મોદીએ બેઠક દરમિયાન ઓરેકલના કાર્યક્રમોની પ્રશંસા કરી હતી.
પ્રધાનમંત્રી મોદીએ બ્રિટનનાં પ્રધાનમંત્રી સાથે વાત કરી; માન્ચેસ્ટરમાં આતંકવાદી હુમલા પછી બ્રિટનને ટેકો જાહેર કર્યો

પ્રધાનમંત્રી શ્રી નરેન્દ્ર મોદીએ બ્રિટનનાં પ્રધાનમંત્રી શ્રીમતી થેરેસા મે સાથે આજે વાત કરી હતી અને માન્ચેસ્ટરમાં થયેલા આતંકવાદી હુમલા પછી બ્રિટનને ભારતનું સમર્થન હોવાનું જણાવ્યું હતું. પ્રધાનમંત્રીએ ટ્વીટ કર્યું હતું કે, “
મંત્રીમંડળે આયુષ મંત્રાલય હેઠળ પેટા કચેરી તરીકે ભારતીય ઔષધી અને હોમિયોપેથી માટે ફાર્માકોપિયા આયોગની સ્થાપનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે આયુષ મંત્રાલય હેઠળ પેટા કચેરી તરીકે ભારતીય ઔષધી અને હોમોપેથી માટે ફાર્માકોપિયા આયોગ તરીકે પુનઃસ્થાપનાને મંજૂરી આપી છે. આ સ્થાપના 1975થી ગાજિયાબાદ ખાતે સ્થપાયેલી બે કેન્દ્રીય લેબોરેટરી ભારતીય ઔષધી માટે ફાર્માકોપિયા લેબોરેટરી (
મંત્રીમંડળે વિવિધ વિકાસલક્ષી પ્રોજેક્ટના અમલીકરણ માટે બાંગ્લાદેશને 4.5 અબજ ડોલરની થર્ડ લાઇન ઓફ ક્રેડિટ પર એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં બાંગ્લાદેશને વિકાસલક્ષી પ્રોજેક્ટ્સ માટે 4.5 અબજ ડોલરની થર્ડ લાઇન ઓફ ક્રેડિટ (એલઓસી) પર સમજૂતી કરાર (એમઓયુ)ને વાસ્તવિક પરિણામ પર આધારિત મંજૂરી આપવામાં આવી છે. બાંગ્લાદેશનાં પ્રધાનમંત્રીની એપ્રિલ, 2017માં મુલાકાત દરમિયાન આ એમઓયુ પર હસ્તાક્ષર થયા હતા. આ એમઓયુ વ્યૂહાત્મક ભાગીદારી, બાંગ્લાદેશમાં માળખાગત સુવિધાઓના વિકાસ, ભારત અને બાંગ્લાદેશ વચ્ચે જોડાણ વધારવા માટેની સુવિધા પ્રદાન કરે છે, જેથી ઉત્તર પૂર્વ વિસ્તાર સાથે જોડાણમાં વધારો થશે તથા બાંગ્લાદેશમાં ભારતીય કંપનીઓ માટે નવી વ્યાવસાયિક તકો ઊભી થશે. બાંગ્લાદેશને કન્સેશનલ ફાઇનાન્સિંગ સિસ્ટમ ભારત અને બાંગ્લાદેશ વચ્ચે દ્વિપક્ષીય સંબંધો મજબૂત કરશે અને વિકાસલક્ષી સહકાર વધારશે. એમઓયુમાં વિવિધ પ્રોજેક્ટની યાદી પ્રદાન કરવામાં આવી છે, જે કન્સેશનલ ફાઇનાન્સિંગ સિસ્ટમ હાથ ધરશે. આ એલઓસી હેઠળ ભારતના હિતો આગળ વધારતા પ્રોજેક્ટ સુનિશ્ચિત કરવાની તક પ્રદાન કરે છે. કેટલાંક પ્રોજેક્ટ ભારતના ઉત્તર પૂર્વ વિસ્તારને ભારતના મુખ્ય વિસ્તારો અને બહારની દુનિયા સાથે શ્રેષ્ઠ અને ઝડપી જોડાણ સુનિશ્ચિત કરશે. તેઓ ભારતની સુરક્ષા પણ સુનિશ્ચિત કરશે અને ભારતીય કંપનીઓ માટે વ્યવસાયની તકો ઊભી કરશે.
રાષ્ટ્ર કાલે ‘રાષ્ટ્રીય એકતા દિવસ’ના રૂપમાં સરદાર પટેલની જયંતિ ઉજવશે, પ્રધાનમંત્રી રાજપથ પર ‘એકતા માટે દોડ’ને ઝંડી દેખાડી રવાના કરશે

રાષ્ટ્ર કાલે ‘રાષ્ટ્રીય એકતા દિવસ’ના રૂપમાં ભારતના પ્રથમ ઉપ પ્રધાનમંત્રી સરદાર વલ્લભભાઈ પટેલની જયંતિ ઉજવશે. પ્રધાનમંત્રી શ્રી નરેન્દ્ર મોદી પ્રાતઃ 7.30 કલાકે નવી દિલ્હીમાં સંસદ માર્ગ પર સરદાર પટેલની પ્રતિમા પર પુષ્પાંજલિ અર્પિત કરશે. પ્રધાનમંત્રી ત્યારબાદ ‘એકતા માટે દોડ’ હેતુ રાજપથ પર ઉપસ્થિત જન સમુદાયને સંબોધિત કરશે. તેઓ આ અવસર પર એકત્રિત લોકોને એકતાના શપથ લેવડાવશે. પ્રધાનમંત્રી કાલે સવારે 8.15 કલાકની આસપાસ વિજય ચોકની લોનથી સરદાર પટેલની જયંતીના અવસર પર “એકતા માટે દોડ”ને ઝંડી બતાડીને રવાના કરશે. આમા ભાગીદારી સ્વૈચ્છિક છે અને ‘એકતા માટે દોડ’માં સ્કૂલના બાળકો અને ખેલાડીઓ સહિત મોટી સંખ્યામાં લોકો સામેલ થવાની આશા છે. રાષ્ટ્રીય એકતા દિવસ પહેલા આજે (30 ઓક્ટોબર, 2015) નવી દિલ્હીમાં ભારત સરકારના કેટલાક કાર્યાલયોમાં રાષ્ટ્રીય એકતાના શપથ લેવડાવાયા. આ રીતના સમારોહ રાજ્યો અને વિદેશમાં પણ આયોજિત કરાયા છે. વિભિન્ન સ્થાનો પર કેન્દ્રીય મંત્રીઓ પણ આ સમારોહમાં ભાગ લઈ રહ્યા છે.
પ્રધાનમંત્રીએ આર્મી ડે પર ભારતીય સેનાના જવાનોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ આર્મી ડે નિમિત્તે ભારતીય સેનાના જવાનોને શુભેચ્છાઓ પાઠવી છે. ટ્વીટ્સની શ્રેણીમાં, પ્રધાનમંત્રીએ કહ્યું; "આર્મી ડેના અવસર પર ખાસ કરીને આપણા બહાદુર સૈનિકો, આદરણીય નિવૃત્ત સૈનિકો અને તેમના પરિવારોને શુભેચ્છાઓ. ભારતીય સેના તેની બહાદુરી અને વ્યવસાયિકતા માટે જાણીતી છે. રાષ્ટ્રીય સુરક્ષા પ્રત્યે ભારતીય સેનાના અમૂલ્ય યોગદાનને શબ્દોથી ન્યાય આપી ન શકાય. ભારતીય સેનાના જવાનો પ્રતિકૂળ પ્રદેશોમાં સેવા આપે છે અને કુદરતી આફતો સહિત માનવતાવાદી કટોકટી દરમિયાન સાથી નાગરિકોને મદદ કરવામાં મોખરે છે. વિદેશમાં પણ શાંતિ મિશનમાં સેનાના અદભૂત યોગદાન પર ભારતને ગર્વ છે."
મુંબઈ અર્બન ટ્રાન્સપોર્ટ પ્રોજેકટટ (એમયુટીપી)- ફેઝ-3ને કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ સ્થાને મળેલી કેબિનેટની બેઠકમાં મુંબઈ અર્બન ટ્રાન્સપોર્ટ પ્રોજેકટ (એમયુટીપી) ફેજ- 3ને મંજૂરી આપવામાં આવી છે. આ પ્રોજેકટનો અંદાજીત ખર્ચ રૂ. 8679 કરોડ થશે અને પ્રોજેકટ પૂરો કરવામાં રૂ. 10947 કરોડનો ખર્ચ થશે. આ પ્રોજેકટ 13મા પ્લાનના ગાળા દરમિયાન આગામી પાંચ વર્ષમાં પૂરો થશે. પશ્ચિમ રેલવે વિરાર અને દહાણુ રોડ વચ્ચેની વ્યસ્ત ડબલ લાઈન ઉપર સબર્બન સર્વિસીસ ચલાવે છે, જે મુંબઈ- અમદાવાદ/દિલ્હી રૂટનો હિસ્સો છે. મુખ્ય લાઈનનો અતિશય વપરાશ થઈ રહ્યો છે અને આ લાઈન ઉપર પૂરક સબર્બન સર્વિસ ચલાવવનો કોઈ અવકાશ નથી. વિરાર-દહાણુ રોડ ઉપર વધારાની ડબલ લાઈન કરવાથી આ વિસ્તારના પ્રવાસીઓની માગ સંતોષાશે. આનાથી ચર્ચગેટથી દહાણુ રોડ સુધી સબર્બન સર્વિસને વિસ્તારી શકાશે. પનવેલ-કરજત ડબલ લાઈન સબર્બન કોરીડોરથી શહેરીકરણ અને વસતી વધારાને કારણે આ વિસ્તારમાં તાજેતરના વર્ષોમાં ઊભી થયેલી માગ નોંધપાત્ર પ્રમાણમાં સંતોષાશે. આને કારણે કરજતથી સીએસટીએમ સુધીનો વૈકલ્પિક રૂટ ઉપલબ્ધ થશે. જે હાલમાં કલ્યાણ થઈને પસાર થતા રૂટ કરતા 23 કિ.મી. ટૂંકો હશે અને છીમીટ્રેન દ્વારા સીએસટીએમ થી કરજત સુધીના પ્રવાસને લાગતા સમયમાં 35 થી 40 મિનિટનો ઘટાડો થશે. હાલમાં કલ્યાણથી વાશી/પનવેલ અથવા તો ઉલટી દિશામાં જતા પ્રવાસીઓએ થાણે ઉતરવુ પડે છે અને ટ્રાન્સ હાર્બર લીંક પકડવી પડે છે. આના કારણે સેન્ટ્રલ રેલવેના અત્યંત વ્યસ્ત થઈ ચૂકેલા થાણે સ્ટેશને ભીડ થાય છે. ઐરોલી- કાલવા કોરીડોર પણ થાણે સ્ટેશને ભીડ ઘટાડશે. અને તે સમયપણ બચાવશે કારણ કે પેસેન્જરો થાણેને બાયપાસ કરીને પ્રવાસ કરી શકશે. નવા કોચ મળવાને કારણે સર્વિસની ગુણવત્તામાં વધારો થશે અને ભીડ ઘટશે. 22 સ્થળોએ અતિક્રમણ કરીને આ કામની દરખાસ્ત કરવામાં આવી છે અને તેનાથી અતિક્રમણમાં નોંધપાત્ર ઘટડો થશે અને જનતાને સલામત વાતાવરણ પ્રાપ્ત થશે. આ પ્રોજડેકટ હેઠળ જે વિસ્તારો આવરી લેવામાં આવ્યા છે તેમાં થાણે, પાલઘર, રાયગઢ અને મહારાષ્ટ્રના મુંબઈ જિલ્લાનો સમાવેશ થાય છે. પશ્ચાદભૂમિકા સેન્ટ્રલ અને પશ્ચિમ રેલવે ઉપરનો મુંબઈ સબર્બન રેલવે નેટવર્ક 376 રૂટ કિલો મિટર ધરાવે છે. કુલ પાંચ કોરીડોર છે તેમાં પશ્ચિમ રેલવેના 2 સેન્ટ્રલ રેલવેના 2 અને સેન્ટ્રલ રેલવે ઉપરની હાર્બર લાઈનના એક રૂટનો સમાવેશ થાય છે. 2900થી વધુ ટ્રેઈન સર્વિસીસ દ્વારા દરરોજ આશરે 80 લાખ લોકો સબર્બન સેકશનમાં મુસાફરી કરે છે.ખાસ કરીને વ્યસ્ત કલાકો દરમિયાન સબર્બન ટ્રેનોમાં અતિશય ભીડ થાય છે.વસતીના ફેલાવામાં ભૌગોલિક અવરોધોને કારણે તથા બિઝનેસ વિસ્તારો ધરાવતા સ્થળોને કારણે રેલવે નેટવર્ક મુંબઈના જન સમુદાય માટે પરિવહનનો મુખ્ય માર્ગ બની રહે છે. પ્રવાસીઓની સતત વધતી સંખ્યાને કારણે હંમેશાને માટે વધતી જતી માગને પહોંચી વળવા માટે પનવેલથી કરજત સુધીનો નવો નવો સબર્બન કોરીડોર (28 રૂટ કિલો મીટર), ઐરોલી- કાલવા વચ્ચેનો નવો વિસ્તારેલો કોરીડોર ( 3 રૂટ કિલો મિટર), વિરાર-દહાણુ રોડ(63 રૂટ કિલો મિટર)ને ચાર લેનનો કરવાનો તથા 565 નવા કોચ ઉપલબ્ધ કરવાનો તથા વચ્ચેના સ્ટેશનોએ અતિક્રમણ નિયંત્રણના પગલાંનો મુંબઈ-અર્બન ટ્રાન્સપોર્ટ પ્રોજેકટ (એમયુટીપી)ના ત્રીજા ફેઝમાં સમાવેશ કરવામાં આવ્યો છે.
પ્રધાનમંત્રીએ રશિયન ફેડરેશનના રાષ્ટ્રપતિ મહામહિમ વ્લાદિમીર પુતિન સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ રશિયન ફેડરેશનના રાષ્ટ્રપતિ મહામહિમ વ્લાદિમીર પુતિન સાથે આજે ટેલિફોન પર વાતચીત કરી હતી. બંને નેતાઓએ યુક્રેન, ખાસ કરીને ખાર્કીવ શહેરની સ્થિતિની સમીક્ષા કરી, જ્યાં અનેક ભારતીય વિદ્યાર્થીઓ ફસાયેલા છે. તેમણે સંઘર્ષરત ક્ષેત્રોમાંથી ભારતીય નાગરિકોને સુરક્ષિત રીતે બહાર લાવવા અંગે ચર્ચા કરી. " …
પ્રધાનમંત્રીએ છત્તીસગઢની મુલાકાત લીધી, નવા રાયપુર ખાતે ઇન્ટીગ્રેટેડ કમાન્ડ અને કંટ્રોલ સેન્ટરનું ઉદઘાટન કર્યું; આધુનિક, વિસ્તૃત ભિલાઈ સ્ટીલ પ્લાન્ટ દેશને સમર્પિત કર્યો

પ્રધાનમંત્રી શ્રી નરેન્દ્ર મોદીએ આજે છત્તીસગઢની મુલાકાત લીધી હતી. તેમણે નવા રાયપુર સ્માર્ટ સિટી ખાતે ઇન્ટીગ્રેટેડ કમાન્ડ એન્ડ કંટ્રોલ સેન્ટરનું ઉદઘાટન કર્યું. તેમને કમાન્ડ એન્ડ કંટ્રોલ સેન્ટર અંગેના વિવિધ પાસાઓની ટૂંકમાં જાણકારી આપવામાં આવી હતી. ત્યારબાદ તેમણે ભિલાઈ સ્ટીલ પ્લાન્ટ ખાતે બ્લાસ્ટ ફર્નેસ-8ની મુલાકાત લીધી અને ત્યાં પણ તેમને પ્લાન્ટની વિવિધ બાબતોની માહિતી આપવામાં આવી હતી. પ્રધાનમંત્રીને આવકારવા માટે ભિલાઈની શેરીઓમાં લોકો કતારબંધ ઉભા હતા. એક વિશાળ જાહેર સભા ખાતે પ્રધાનમંત્રીએ આધુનિક અને વિસ્તૃતીકરણ પામેલો ભિલાઈ સ્ટીલ પ્લાન્ટ દેશને સમર્પિત કર્યો હતો. તેમણે આઈઆઈટી ભિલાઈનો શિલાન્યાસ પણ કરાવ્યો. ત્યારબાદ તેમણે ભારતનેટના બીજા તબક્કાનો પ્રારંભ દર્શાવતી એક તકતીનું અનાવરણ પણ કર્યું હતું. પ્રધાનમંત્રીએ જગદલપુર અને રાયપુર વચ્ચે હવાઈસેવાનો પ્રારંભ કરાવ્યો હતો. તેમણે વિવિધ યોજનાઓ અંતર્ગત લાભાર્થીઓને લેપટોપ, પ્રમાણપત્રો અને ચેક વગેરેનું પણ વિતરણ કર્યું હતું. જનમેદનીને સંબોધતા પ્રધાનમંત્રી એ બાબતની ખાતરી ઉચ્ચારી હતી કે વિકાસ એ જ તમામ પ્રકારની હિંસાનો શ્રેષ્ઠ ઉત્તર છે. તેમણે કહ્યું કે ભિલાઈ સ્ટીલ પ્લાન્ટે દેશના નિર્માણમાં સિંહફાળો આપ્યો છે. તેમણે જણાવ્યું કે આધુનિક અને વિસ્તૃતીકરણ પામેલો પ્લાન્ટ નવા ભારતના મજબુત પાયાનું નિર્માણ કરવામાં અગત્યની ભૂમિકા ભજવશે. આજના દિવસે અન્ય વિકાસ કાર્યો કે જેમનું લોકાર્પણ કરવામાં આવ્યું હતું તેમના ફાયદાઓ અંગે પણ તેમણે માહિતી આપી હતી. પ્રધાનમંત્રીએ જણાવ્યું કે છેલ્લા બે મહિનામાં ગ્રામ સ્વરાજ અભિયાનની હકારાત્મક અસર જોવા મળી છે. તેમણે વધુમાં કહ્યું કે આ અભિયાન મિશનને 115 મહત્વાકાંક્ષી જિલ્લાઓમાં મજબુત રીતે પાલન કરવમાં આવી રહ્યું છે કે જેમાંથી 12 જિલ્લાઓ છત્તીસગઢના છે. રાજ્યમાં જન ધન યોજના, મુદ્રા યોજના, ઉજ્જવલા યોજના, પાક વીમા યોજના અને સૌભાગ્ય યોજના દ્વારા પ્રાપ્ત થયેલ લાભો અંગે પણ તેમણે માહિતી આપી હતી. શ્રી નરેન્દ્ર મોદીએ જણાવ્યું કે જનજાતિના લોકોની હિતને ધ્યાનમાં રાખીને જંગલ અધિકાર કાયદો કડકાઈથી અમલમાં મુકવામાં આવી રહ્યો છે. તેમણે કહ્યું કે સરકાર આદિજાતિના કલ્યાણ માટે કાર્ય કરી રહી છે અને સમગ્ર દેશમાં એકલવ્ય વિદ્યાલયોનું નિર્માણ કરવામાં આવી રહ્યું છે.
5 ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી (આઇઆઇઆઇટી)ને રાષ્ટ્રીય મહત્વપૂર્ણ સંસ્થાઓ જાહેર કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં આ બાબતો પર મંજૂરી આપવામાં આવી છે – 1. ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી પબ્લિક પ્રાઇવેટ પાર્ટનરશિપ (આઇઆઇઆઇટી પીપીપી) બિલ, 2017ને રજૂ કરવું; 2. 15 ઇન્ડિયન ઇન્સ્ટિટ્યૂટ ઓફ ઇન્ફોર્મેશન ટેકનોલોજી પબ્લિક પ્રાઇવેટ પાર્ટનરશિપને સત્તાવાર દરજ્જો આપવો અને તેમને રાષ્ટ્રીય મહત્વપૂર્ણ સંસ્થાઓ જાહેર કરવી; 3. આ સંસ્થાઓને તેમના દ્વારા સંચાલિત શૈક્ષણિક અભ્યાસક્રમોમાં તેમના વિદ્યાર્થીઓને ડિગ્રી એનાયત કરવા સક્ષમ બનાવવી. પ્રસ્તાવિત આઇઆઇઆઇટી પીપીપી બિલ, 2017ના સંબંધમાં કોઈ નાણાકીય સૂચિતાર્થ નથી. આ બિલ વર્તમાન ઇન્ડિયન ઇન્સ્ટિટ્યૂટ્સ ઓફ ઇન્ફોર્મેશન ટેકનોલોજી ઇન પબ્લિક પ્રાઇવેટ પાર્ટનરશિપને ‘ડિગ્રી એનાયત કરવાના અધિકારો સાથે રાષ્ટ્રીય મહત્વપૂર્ણ સંસ્થાઓ’ તરીકે જાહેર કરવામાં આવશે. આ તેમને બેચલર ઓફ ટેકનોલોજી (બી. ટેક) કે માસ્ટર ઓફ ટેકનોલોજી (એમ. ટેક) કે પીએચ.ડી ડિગ્રીના નામકરણનો ઉપયોગ કરવાનો અધિકાર આપશે, જે યુનિવર્સિટી કે રાષ્ટ્રીય મહત્વપૂર્ણ સંસ્થાઓ દ્વારા ઇશ્યૂ કરવામાં આવે છે. ઇન્ફોર્મેશન ટેકનોલોજી, એન્જિનીયરિંગ કે પીએચ.ડીમાં ઔપચારિક ડિગ્રીને મંજૂરી રોજગારીના બજારમાં સ્નાતક વિદ્યાર્થીઓની સંભાવના વધારશે તથા સંસ્થાઓને ઇન્ફોર્મેશન ટેકનોલોજીના ક્ષેત્રમાં દેશમાં મજબૂત સંશોધનનો આધાર વિકસાવવા જરૂરી પર્યાપ્ત વિદ્યાર્થીઓને આકર્ષવા સક્ષમ પણ બનાવશે. કુશળતા ધરાવતા ટેકનિકલ મેનપાવર માટે સંપૂર્ણપણે ઉદ્યોગ અને અર્થતંત્રની નવી જરૂરિયાતો ઉદ્યોગોની તાલીમબદ્ધ કર્મચારીઓની પર્યાપ્ત સંખ્યાઓમાંથી પૂર્ણ થશે તેવી અપેક્ષા છે. દરેક સંસ્થા જાતિ, જ્ઞાતિ, પંથ, વિકલાંગતા અને સ્થાયી વસવાટ તથા વંશ, સામાજિક કે આર્થિક પૃષ્ઠભૂમિ જેવી બાબતોને ધ્યાનમાં રાખીને તમામ માટે ખુલ્લી રાખવામાં આવશે. શૈક્ષણિક સત્ર નીચેની 15 સંસ્થાઓમાં શરૂ કરવામાં આવ્યા છે:- આંધ્રપ્રદેશ (ચિત્તૂર), અસમ (ગૌહાટી), ગુજરાત (વડોદરા), હરિયાણા (સોનિપત), હિમાચલપ્રદેશ (ઉના), ઝારખંડ (રાંચી), કર્ણાટક (ધારવાડ), કેરળ (કોટ્ટાયમ), મહારાષ્ટ્ર (નાગપુર અને પૂણે), મણિપુર (સેનાપતિ), રાજસ્થાન (કોટા), તમિલનાડુ (તિરુચિરાપલ્લી), ઉત્તરપ્રદેશ (લખનૌ), કલ્યાણી (પશ્ચિમ બંગાળ). પૃષ્ઠભૂમિ કેન્દ્રીય મંત્રીમંડળે 7.12.2010ના રોજ સરકારી ખાનગી ભાગીદારીમાં 20 નવી આઇઆઇટી (આઇઆઇઆઇટી પીપીપી)ની સ્થાપનાની યોજનાને મંજૂરી આપી હતી, જેમાં સરકારી ખાનગી ભાગીદારીમાં સ્થાપિત આ સંસ્થાઓને તેના વિદ્યાર્થીઓને ડિગ્રી એનાયત કરવાની જોગવાઈ ધરાવતી નહોતી. અંડરગ્રેજ્યુએટ વિદ્યાર્થીઓની પ્રથમ બેચે વર્ષ 2013-14માં પ્રવેશ મેળવ્યો હતો, જે વર્ષ 2017માં પાસ થઈને બહાર નીકળશે. 15 આઇઆઇઆઇટીમાં શૈક્ષણિક સત્ર શરૂ થઈ ગયા છે.
પ્રધાનમંત્રીએ આઈઆરએનએસએસ-1Gના પ્રક્ષેપણનું સાઉથ બ્લોકથી અવલોકન કર્યું, વીડિયો કોન્ફ્રન્સિંગ દ્વારા ઈસરોના વૈજ્ઞાનિકોને શુભેચ્છા પાઠવી.

પ્રધાનમંત્રી શ્રી નરેન્દ્ર મોદીએ આજે (28-4-2016) દિશા સૂચક ઉપગ્રહ આઈઆરએનએસએસ-1જીના પ્રક્ષેપણનું સાઉથ બ્લોક, નવી દિલ્હીથી અવલોકન કર્યું. ઉપગ્રહને લઈ જનારા પીએસએલવીએ શ્રી હરિકોટા થી બપોર પછી 12 વાગીને 50 મિનિટે ઉડાન ભરી. આ સફળ પ્રક્ષેપણની કેટલીક ક્ષણ પછી પ્રધાનમંત્રીએ શ્રી હરિકોટામાં હાજર ઈસરોના વૈજ્ઞાનિકોને વીડિયો કોન્ફ્રેન્સિંગ દ્વારા શુભેચ્છા પાઠવી. તેમણે કહ્યું કે ભારતીય વૈજ્ઞાનિકોએ અંતરિક્ષ વિજ્ઞાનમાં ખૂબ મોટી ઉપલબ્ધિ પ્રાપ્ત કરી છે, જેમાં લોકોના જીવનમાં બદલાવ લાવવાની ક્ષમતા છે. પ્રધાનમંત્રીએ કહ્યું, “આ સફળ પ્રક્ષેપણની સાથે, આપણે આપણી પ્રૌદ્યોગિકીની શક્તિથી આપણા રસ્તાને સ્વયં નક્કી કરીશું. આ વૈજ્ઞાનિકો તરફથી લોકો માટે ખૂબ મોટી ભેટ છે.” તેમણે કહ્યું કે આ પ્રયત્ન માત્ર ભારત માટે મદદગાર સાબિત થશે એટલું જ નહિ, પરંતુ સાર્ક દેશોની પણ સહાયતા કરી શકીશું. પ્રધાનમંત્રીએ જાહેરાત કરી કે આ દિશા સૂચક પ્રણાલીને એનએવીઆઈસી – “નેવીગેશન વિદ ઈન્ડિયન કોન્સ્ટલેશન”ના નામથી ઓળખાશે. તેમણે કહ્યું કે આ “મેક ઈન ઈન્ડિયા” અને “મેડ ફૉર ઈન્ડિયન્સ”નું ઉદાહરણ છે.
પ્રધાનમંત્રીએ નવા વર્ષની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રને નવા વર્ષની શુભકામનાઓ આપી છે. પ્રધાનમંત્રી એ કહ્યું છે કે “એક સુંદર 2020 છે! આ વર્ષ આનંદ અને સમૃદ્ધિથી ભરેલું રહે. દરેક સ્વસ્થ રહે અને દરેકની મહત્વકાંક્ષાઓ પૂર્ણ થાય.બધાનેવર્ષ 2020ની હાર્દિક શુભકામનાઓ.”
મલેશિયાના ઉપ પ્રધાનમંત્રી તેમજ ગૃહમંત્રી દાતો’સેરી ડા અહમદ જાહિદ બિન હમીદીએ પ્રધાનમંત્રી સાથે મુલાકાત કરી

મલેશિયાના ઉપ પ્રધાનમંત્રી તેમજ ગૃહમંત્રી દાતો’સેરી ડૉ. અહમદ જાહિદ બિન હમીદીએ આજે (19-7-2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રીએ ગત વર્ષના એશિયન તથા અન્ય સંબંધિત શિખર સંમેલનો માટે મલેશિયાની સફળ યાત્રા તથા પોતાની દ્વિપક્ષીય યાત્રાને યાદ કરી. ડૉ. અહમદ જાહિદ બિન હમીદીએ પ્રધાનમંત્રીને આતંકવાદ વિરોધી, સાઈબર સુરક્ષા તેમજ દેશ પારના અપરાધો વગેરે ક્ષેત્રોમાં દ્વિપક્ષીય સહયોગની બાબતમાં અવગત કરાવ્યા. પ્રધાનમંત્રીએ નજીકના ભવિષ્યમાં મલેશિયાના પ્રધાનમંત્રીને ભારત યાત્રાનું આમંત્રણ આપ્યું.
પ્રધાનમંત્રીએ આધારભૂત ભૌતિકીમાં વિશેષ શોધ માટે પુરસ્કૃત ભારતીય વૈજ્ઞાનિકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આધારભૂત ભૌતિકીમાં વિશેષ શોધ માટે પુરસ્કૃત કરાયેલા ભારતીય વૈજ્ઞાનિકોને શુભેચ્છા પાઠવી છે. તેમણે કહ્યું, આધારભૂત (ફંડામેન્ટલ) ભૌતિકીમાં વિશેષ શોધ માટે પુરસ્કૃત કરાયેલા ભારતીય વૈજ્ઞાનિકોને મારી શુભકામના. પ્રધાનમંત્રીએ કહ્યું કે, આ વૈજ્ઞાનિકોને ગુરુત્વાકર્ષણ તરંગોની શોધ માટે પુરસ્કૃત કરાયા છે, જે અસાધારણ વૈજ્ઞાનિક ઉપલબ્ધિ છે.
પ્રધાનમંત્રીએ ઢાંકામાં આતંકવાદી હુમલામાં થયેલી જાનહાનિ પર ઊંડું દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ઢાંકામાં થયેલા આતંકવાદી હુમલામાં નિર્દોષ નાગરિકોના મૃત્યુ પર ઊંડા દુઃખની લાગણી વ્યક્ત કરી છે. પ્રધાનમંત્રી કહ્યું હતું કે, “ઢાંકામાં થયેલા હુમલાના દુઃખને આપણે શબ્દોમાં વ્યક્ત ન કરી શકીએ. મેં બાંગ્લાદેશના પ્રધાનમંત્રી શેખ હસીના સાથે વાત કરી છે અને કડક શબ્દોમાં આ ધૃણાસ્પદ હુમલાને વખોડી નાંખ્યો છે. ભારત આ મુશ્કેલ સ્થિતિ સંજોગોમાં બાંગ્લાદેશના ભાઈ-બહેનો સાથે છે.” તેમણે ઉમેર્યું હતું કે, “મારી લાગણી પીડિત પરિવારો સાથે છે. હું ઇજાગ્રસ્ત લોકો ઝડપથી સ્વસ્થ થઈ જાય એવી પ્રાર્થના કરું છું.”
ડૉ. એપીજે અબ્દુલ કલામની જયંતિ સમારોહમાં પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે પૂર્વ રાષ્ટ્રપતિ ડૉ. એપીજે અબ્દુલ કલામને ‘રાષ્ટ્રપતિ’ થી પહેલા ‘રાષ્ટ્રરત્ન’ બતાવ્યા. તેઓ નવી દિલ્હીના ડીઆરડીઓ ભવનમાં ડૉ. કલામની જયંતિ સમારોહમાં બોલી રહ્યા હતા. પ્રધાનમંત્રીએ કહ્યું કે આવનારી પેઢીઓને પ્રેરિત કરવા માટે રામેશ્વરમમાં ડૉ. કલામનું એક સ્મારક બનાવવામાં આવશે. પ્રધાનમંત્રીએ કહ્યું કે જ્યાં વધુ લોકો જિંદગીમાં તકો શોધતા હોય છે, ત્યાં ડૉ. કલામ હંમેશા નવા પડકારોની શોધમાં રહેતા હતા. તેમણે કચ્છમાં ભૂકંપ પછી થયેલા પૂનઃનિર્માણ દરમિયાન ડૉ. કલામની સાથે કરાયેલા નજીકના કાર્યોને યાદ કર્યા. એક શિક્ષકના રૂપમાં યાદ કરાનારા ડૉ. કલામની ઈચ્છાને યાદ કરતા પ્રધાનમંત્રીએ કહ્યું કે પૂર્વ રાષ્ટ્રપતિ આવનારી પેઢીઓના પોષણના મહત્વથી સારી રીતે વાકેફ હતા. તેમણે કહ્યું કે ડૉ. કલામની જયંતિ પર આપણને એ જાણકારી મેળવવી જોઈએ કે આપણે ભારતમાં નવાચારને કેવી રીતે પ્રોત્સાહિત કરી શકીએ છીએ. પ્રધાનમંત્રીએ કેટલાય એવા મહત્વપૂર્ણ ક્ષેત્રોનો ઉલ્લેખ કર્યો જ્યાં નવાચાર જરૂરી છે. જેમાં સાઈબર સુરક્ષા, દરેક માટે આવાસ, નદીઓનું જોડાણ, કૃષિ ઉત્પાદકતા વધારવી, સમુદ્ર આધારિત અર્થવ્યવસ્થા (બ્લૂ ઈકોનોમી) અને શૂન્ય દોષ, શૂન્ય પ્રભાવ (ઝીરો ડિફેક્ટ, ઝીરો ઈફેક્ટ) વાળું નિર્માણ સામેલ છે. પ્રધાનમંત્રીએ કહ્યું કે ડૉ. કલામ ન માત્ર એક ખૂબ જ સામાન્ય પૃષ્ઠભૂમિથી ભારતના સર્વોચ્ચ પદ સુધી પહોંચ્યા પરંતુ વસ્તુતઃ સાધારણ થી અસાધારણ સંસ્થાઓનું નિર્માણ કર્યું. આપણે બધા તેમના ઉદહરણથી પ્રેરણા લેતા રહેવું જોઈએ. આ પહેલા, પ્રધાનમંત્રીએ ડીઆરડીઓ ભવનમાં ડૉ. એપીજે અબ્દુલ કલામની એક પ્રતિમાનું અનાવરણ કર્યું. તેમણે ‘ડૉ. કલામના જીવન ઉત્સવ’ શીર્ષક વાળા એક ફોટો પ્રદર્શનીનું પણ ઉદ્ઘાટન કર્યું અને તેની મુલાકાત લીધી. પ્રધાનમંત્રીએ ડૉ. કલામ પર એક સ્મારક ટપાલ ટિકિટ પણ જારી કરી. આ અવસરે કેન્દ્રીય મંત્રી શ્રી એમ. વેંકૈયા નાયડૂ, શ્રી મનોહર પારિકર, શ્રી રવિશંકર પ્રસાદ અને ડૉ. હર્ષવર્ધન પણ ઉપસ્થિત હતા.
પ્રધાનમંત્રીએ ઉત્તરપ્રદેશના આગ્રામાં બસ અકસ્માતને કારણે થયેલ જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરપ્રદેશના આગ્રામાં બસ અકસ્માતને કારણે થયેલ જાનહાનિ પર શોક વ્યક્ત કર્યો હતો. પ્રધાનમંત્રીએ કહ્યું હતુ કે, “ઉત્તરપ્રદેશના આગ્રામાં થયેલા અક્સમાતથી દુઃખી છું. જે કુટુંબોએ પોતાના સ્વજનો ગુમાવ્યા છે એમને સાંત્વના પાઠવું છું. જેમને ઇજા થઈ છે તેઓ ઝડપથી સાજા થાય તેવીપ્રાર્થના કરૂ છું, રાજ્ય સરકાર અને સ્થાનિક વ્યવસ્થાતંત્ર અસરગ્રસ્તોને બધી જ જરુરી મદદ પૂરી પાડી રહ્યા છે.”